Om 'n sentrum vir uitnemendheid vir onderrig in Afrikaans binne 'n waarde gedrewe raamwerk vir elke kind te skep.
Ons aanvaar elke kleuter as 'n individu en koester elkeen se uniekheid. Die rustigheid van die platteland het ‘n positiewe uitwerking op die kinders se gemoed. Soms word hul selfs met die geklingel van 'n klomp beeste gegroet! Ons doen ons naam gestand deur die kleuters aan te moedig om kaalvoet skool toe te kom.
By die graad R kleuters, word die CAPS kurrikulum gevolg, soos voorgestel word deur die Departement van Onderwys en die peuters volg ‘n program wat op elke mylpaal fokus wat die kind vir sy ouderdom moet bereik. Alles word prakties gedoen, die kinders leer deur te speel en daar word nie boeke en boeke vol werk gedoen nie. Ons fokus eerstens op emosionele, dan fisiese en laastens kognitiewe ontwikkeling.